SENSEX
రెట్టింపు రిటర్నులతో 30 బిఎస్‌ఇ కంపెనీలు
ముంబయి, జూన్‌ 9: బిఎస్‌ఇ 500జాబితాలోని 30 కంపెనీలకుపైగా రెట్టింపు రిటర్నులు తెచ్చిపెట్టాయి. ఆల్‌టైమ్‌ రికార్డుసాధించాయి. బిఎస్‌ఇ ఇంట్రాడేలో కూడా వీటిఫలితాలు రెట్టింపుతో ఉన్నాయి హౌసింగ్‌ డెవలప్‌మెంట్‌ ఫైనాన్స్‌ కార్పొరేషన్‌, హెచ్‌డిఎఫ్‌సి బ్యాంకు, హిందూస్థాన్‌ యూనిలీవర్‌; మారుతిసుజుకి ఇండియా, కోటక్‌ మహీంద్రబ్యాంకులు వంటి 30స్టాక్స్‌ మంచి ఫలితాలిచ్చాయి. ఇక ఎంఆర్‌ఎఫ్‌, సియట్‌, జెకెటైర్‌ అండ్‌ ఇండస్ట్రీస్‌, బాలకృష్ణ ఇండస్ట్రీస్‌ వంటివి టైర్లరంగంనుంచి మంచి రిటర్నులు ఇచ్చాయి. ఎల్‌ఐసి హౌసింగ్‌ ఫైనాన్స్‌, ముత్తూట్‌ ఫైనాన్స్‌, పిఎన్‌బి హౌసింగ్‌ఫైనాన్స్‌,ఇండస్‌ ఇండ్‌ బ్యాంక్‌ ఆర్థికరంగపరంగాను, కేడిల్లా హెల్త్‌కేర్‌, నాట్కో ఫార్మా, లారస్‌ లాబ్స్‌ ఫార్మారంగపరంగా రికార్డుస్థాయికి పెరిగాయి. ఆర్థికరంగంలో ప్రైవేటురంగ బ్యాంకులు, హౌసింగ్‌ ఫైనాన్స్‌సంస్థలు గరిష్టంగా ఉన్నాయి. రిజర్వు బ్యాంకు కొంత సాత్విక వైఖరి అవలంభించడంవల్ల తక్కు వ వడ్డీరేట్లకు రుణాలు లభించే అవకాశం ఉంది.
అలాగే చట్టబద్ధ ద్రవ్యనిష్పత్తిని 50బేసిస్‌ పాయింట్లు తగ్గించి 20శాతానికి తెచ్చింది. ఆర్‌బిఐ హౌసింగ్‌రుణాల నిబంధ నలు కూడా సడలించింది. ప్రామాణిక స్థిరాస్థి నిబంధ నలను తగ్గించింది. గృహరుణాలను మరింతగా ప్రోత్సహించేందుకువీలుగా ప్రభుత్వం వడ్డీసబ్సిడీ స్కీంను ప్రవేశపెడుతోంది. తక్కువ,మధ్యస్థాయి గృహాలకు ఈ స్కీం వర్తింపచేసేందుకు యోచిస్తోంది. ఇందుకు సంబంధించిన నిబంధనల్లో మార్పులు ఎక్కువ స్థాయి గృహరుణాలకుతక్కువ మూలధన అవసరాలను సూచిస్తున్నాయని నిపుణుల అంచనా. గృహరుణాలను ప్రోత్సహించడం వల్ల రిటర్న్‌ ఆన్‌ ఈక్విటీ పెరుగుతుందని అంచనా.టైర్లరంగానికి సంబంధించి ఎంఆర్‌ఎప్‌, సియట్‌, జెకెటైర్స్‌, బాలకృష్ణ ఇండస్ట్రీస్‌ వంటివి గరిష్టంగా ఉన్నాయి. మొత్తం ఉత్పత్తి వ్యయంలో ముడివనరులకే 65-70శాతం ఖర్చవుతోంది. ప్రధాన ముడిసరుకులు టైర్ల రంగానికి రబ్బర్‌, పోలిబ్యూటాడైన్‌రబ్బర్‌, స్టైరైన్‌ బ్యూటా డైన్‌ రబ్బర్‌, నైలాన్‌ టైర్‌కార్డ్‌ ఫ్యాబ్రిక్‌ వంటివి కీలకం అవుతాయి. ఉత్పత్తి వ్యయంలో వీటి వాటాయే ఎక్కువగా ఉంటున్నది. ముడివనరులధరలు తగ్గడంతో టైర్ల కంపెనీల షేర్లకు సైతం రెక్కలు వచ్చాయి.